thumb|যেসব দেশে ভারতীয় স্টেট ব্যাঙ্কের শাখা বর্তমান ভারতীয় স্টেট ব্যাঙ্ক বা এসবিআই () হলো ভারতের একটি বহুজাতিক ব্যাঙ্ক ও আর্থিক পরিষেবা প্রদানকারী কোম্পানি। এটি একটি রাষ্ট্রায়ত্ত প্রতিষ্ঠান, যার প্রধান কার্যালয় মহারাষ্ট্রের মুম্বই শহরের নারিমান পয়েন্টে অবস্থিত।As India's Banks Wait In Fear Of The Rupee Hitting 70 To The Dollar, Here's A List Of The Best 10 Indian Banks By Revenue. Ibtimes.com (2013-09-04). Retrieved on 2013-12-06.History of the Evolution of SBI volumes 1, 2 and 3 and Banking Beyond Boundaries (Penguin, 2011) মোট অ্যাসেট অনুযায়ী ভারতীয় স্টেট ব্যাঙ্ক বিশ্বের ৪৯তম বৃহত্তম ব্যাঙ্ক। ২০২০ সালে এটি ফরচুন গ্লোবাল ৫০০-এর বিশ্বের বৃহত্তম কর্পোরেশনের তালিকায় ২২১তম স্থান লাভ করে এবং এটি এই তালিকায় একমাত্র ভারতীয় ব্যাঙ্ক। ভারতীয় স্টেট ব্যাঙ্ক এক পাবলিক সেক্টর ব্যাঙ্ক এবং ভারতের বৃহত্তম ব্যাঙ্ক। অ্যাসেট অনুযায়ী এর ২৩% মার্কেট শেয়ার এবং মোট ঋণ ও ডিপোজিট মার্কেটের ২৫% শেয়ার বর্তমান। এটি ভারতের পঞ্চম বৃহত্তম নিয়োগকর্তা এবং এর প্রায় ২,৫০,০০০ জন কর্মচারী বর্তমান। ১৪ সেপ্টেম্বর ২০২২-এ এইচডিএফসি ব্যাংক ও আইসিআইসিআই ব্যাঙ্কের পর ভারতীয় স্টেট ব্যাঙ্ক তৃতীয় ঋণদাতা ও ভারতীয় স্টক এক্সচেঞ্জে ৫,০০,০০০ কোটি মার্কেট ক্যাপিটালাইজেশনকে পেরিয়ে যাওয়া সপ্তম ভারতীয় কোম্পানি।  ব্যাঙ্কটি ১৮০৬ সালে প্রতিষ্ঠিত ব্যাঙ্ক অব ক্যালকাটা থেকে জাত এবং এটি ভারতের সবচেয়ে পুরনো ব্যবসায়িক ব্যাঙ্ক। ব্যাঙ্ক অব ক্যালকাটা, ব্যাঙ্ক অব বোম্বাই ও ব্যাঙ্ক অব মাদ্রাজ পরস্পর একত্রিত হয়ে গঠিত হয় ইম্পেরিয়াল ব্যাঙ্ক অব ইন্ডিয়া, যা ১৯৫৫ সালে ভারতীয় স্টেট ব্যাঙ্কে রূপান্তরিত হয়। সামগ্রিকভাবে, এটি ২০০ সাল ধরে ২০টির বেশি ব্যাঙ্কদের একত্রিত করে গঠিত।https://rbidocs.rbi.org.in/rdocs/content/PDFs/90028.pdf https://indiankanoon.org/doc/381465/  ভারত সরকার ১৯৫৫ সালে ইম্পেরিয়াল ব্যাঙ্ক অব ইন্ডিয়াকে নিজের নিয়ন্ত্রণে এনেছিল এবং ভারতীয় রিজার্ভ ব্যাংক এর ৬০% স্টেক গ্রহণ করে এর নাম ভারতীয় স্টেট ব্যাঙ্কে রেখেছিল।   ইতিহাস  ভারতীয় উপমহাদেশের প্রথম ব্যাঙ্ক ব্যাঙ্ক অব ক্যালকাটা ১৮০৬ সালের ২ জুন প্রতিষ্ঠিত হয়। ১৮০৯ সালের ২ জানুয়ারি এই ব্যাঙ্কের নাম পালটে রাখা হয় ব্যাঙ্ক অব বেঙ্গল। ১৯২১ সালে ব্যাঙ্ক অব বোম্বে ও ব্যাঙ্ক অব মাদ্রাজ — এই দুখানি প্রেসিডেন্সি ব্যাঙ্ক, ব্যাঙ্ক অব বেঙ্গলের সঙ্গে মিশে যায় এবং ইম্পিরিয়াল ব্যাঙ্ক অব ইন্ডিয়া গঠিত হয়। পরবর্তীতে ১৯৫৫ সালে এটি ভারতীয় স্টেট ব্যাঙ্ক নামে আত্মপ্রকাশ করে।   ফ্রাঞ্চাইজি  অন্যান্য প্রতিষ্ঠান/ সংস্থা গুলোর মতো এসবিআইও এটিএম ফ্রাঞ্চাইজি অফার করে থাকে। এসবিআইয়ের এটিএম ফ্রাঞ্চাইজি নিয়ে যে কেউই নিজ শহর কিংবা এলাকায় এটিএম বুথ খুলে মাসে ৫০ থেকে ৬০ হাজার টাকা উপার্জন করতে পারে। তবে এটিএম ফ্রাঞ্চাইজি পাওয়া জন্য কিছু শর্ত পূরণ করতে হয় এসবিআই এর।    ফ্রাঞ্চাইজির শর্ত    এসবিআইর এর এটিএম বুথ হতে অন্যান্য ব্যাংকের এটিএম বুথের দূরত্ব ১০০ কিলোমিটারের মধ্যে হতে হবে।  ঐ এলাকায় ২৪ ঘন্টা বিদ্যুত থাকতে হবে। সেই সাথে ১ কিলো ওয়াটের বিদ্যুতের ক্ষমতা সম্পন্ন পরিকাঠামো থাকা চাই।  কমপক্ষে ৩০০ বেশি লেনদেন হবে।  ভিস্যাট সংযুক্ত করার জন্য সোসাইটি বা সংশ্লিষ্ট কর্তৃপক্ষের থেকে অনুমোদন নিতে হবে ।   আরও দেখুন   ভারতীয় রিজার্ভ ব্যাঙ্ক  ব্যাংক অফ বরোদা   তথ্যসূত্র   বহিঃসংযোগ  বিষয়শ্রেণী:১৯৫৫-এ প্রতিষ্ঠিত ভারতীয় কোম্পানি বিষয়শ্রেণী:ভারতের ব্যাংক বিষয়শ্রেণী:মুম্বই ভিত্তিক কোম্পানি বিষয়শ্রেণী:নিফটি ৫০ বিষয়শ্রেণী:ভারতে সদর দফতর বহুজাতিক কোম্পানি বিষয়শ্রেণী:ভারতের সরকারি খাতের ব্যাংক বিষয়শ্রেণী:ভারতের ন্যাশনাল স্টক এক্সচেঞ্জে তালিকাভুক্ত কোম্পানি বিষয়শ্রেণী:বোম্বে স্টক এক্সচেঞ্জে তালিকাভুক্ত কোম্পানি বিষয়শ্রেণী:১৯৫৫-এ বোম্বে রাজ্যে প্রতিষ্ঠিত